Toyota US Woordfees 2020 Program-aansoeke: LEEFSTYL
As jou voorstel oorweeg moet word vir insluiting in die Toyota US Woordfees-program, moet jy hierdie vorm volledig invul en saam met die verlangde ondersteunende dokumentasie indien voor die sluitingsdatum. Slegs elektroniese aansoeke word oorweeg.
Die Toyota US Woordfees stel ŉ gebalanseerde program saam waarin verskeie aspekte soos oorspronklikheid, vernuwing, die profiel van feesgangers, vraag en aanbod binne die verskillende kunsgenres, artistieke meriete en taal, ŉ rol speel. Die Toyota US Woordfees behou die reg voor om aanbiedings te nooi of te ontwikkel.
Die Toyota US Woordfees befonds net enkele aanbiedings wat in opdrag van die US Woordfees geskep word.
Vergoedingspakkette sal onderhandel word vir voorstelle wat aanvaar word. Verskeie faktore beïnvloed die finale samestelling van die vergoedingspakket, waaronder: omvang, verblyf, vervoer, kaartjiepryse, senioriteit, aanvraag, ens.
Die Toyota US Woordfees stel die finale skedulering vas op grond van logistieke, tegniese en finansiële oorwegings. Dit is belangrik om jou aanbieding se voorkeurdatums korrek deur te gee en aan te dui wie in jou span by ander optredes betrokke is.
Die Toyota US Woordfees maak voorsiening vir ŉ aantal komplimentêre kaartjies per venue, vir eie en gebruik deur die media en borge. Waar komplimentêre sitplekke nie benut word nie, word dit voor vertonings weer te koop aangebied. 5% van sitplekke word uitgehou vir komplimentêre kaartjies.
Elke aanbieding is vir sy eie publisiteit en bemarking verantwoordelik, wat ondersteun sal word met algemene bemarking en publisiteit deur die Toyota US Woordfees. Die Toyota US Woordfees aanvaar egter geen verantwoordelikheid vir die verskaffing van enige bemarkingsmateriaal aan aanbiedings nie. Die Toyota US Woordfees sit geen plakkate of baniere vir aanbiedings op nie, maar kan wel ’n diensverskaffer aanwys met wie kunstenaars direk kan skakel.
Verwysing: R5585/Aanbieding se naam (Byvoorbeeld: Breek saam brood)
Alle ondersteunende dokumentasie moet voor of op 28 Junie 2019 na wf2020@sun.ac.za gestuur word. ’n Aanlyn aansoek sonder die ondersteunende dokumentasie sal as onvolledig beskou word, en sal nie in aanmerking geneem word vir die 2020-feesprogram nie.
1.	Begroting – Heg ŉ volledige begroting vir jou voorgestelde optrede by jou voorstel aan. Maak voorsiening vir alle moontlike uitgawes – ook reis en verblyf. Verskaf soveel besonderhede moontlik in jou begroting. ŉ Begroting in hierdie formaat gee aan ons ŉ idee van wat dit sal kos om jou optrede na die Toyota US Woordfees te bring en vorm die basis van verdere onderhandelings, indien enige.
2.	Omskrywende voorlegging – Voorsien asseblief ’n omskrywende voorlegging (nie meer as drie bladsye) van wat jy beplan vir die produksie.
3.	Bewys van betaling – Stuur die bewys van betaling vir die administrasiefooi saam met jou aansoek.
2.	Kontakpersoon se naam en van (Jou kontakpersoon dien as skakel tussen aanbieding en die Toyota US Woordfees en moet maklik bereikbaar wees, en in staat om besluite te neem): *
4.	Kontakpersoon se selfoonnommer: *
5.	Skryf ’n opsomming van ten minste 50 en nie meer as 150 woorde nie, waarin jy jou aanbieding aan die Toyota US Woordfees bekendstel – wees kripties maar kreatief. Hierdie sal nie jou feesgidsbeskrywing wees nie, maar moet die keuringspaneel oriënteer en inlig oor tema en aard (indien van toepassing). *
6.	In watter taal (tale) word jou voorgestelde optrede aangebied? *
7.	Wie is die teikengehoor van jou voorgestelde optrede? (Kies net een opsie: “Gesin” sluit jeug en kinders in, terwyl “volwasse” kinders uitsluit, maar jeug kan insluit na gelang van die voorgestelde opderdomsperk.) *
8.	Indien jou voorgestelde optrede vir ’n volwasse gehoor bedoel is, watter ouderdomsperk stel jy voor:
11.	Die inhoud van my vertoning is van so ’n aard dat klein kindertjies wat ’n steurnis veroorsaak, ander feesgangers sal steur: *
12.	Is jou voorgestelde aanbieding al elders aangebied? *
16.	Kontrakbepaling: Indien jou aanbieding nie befondsing vanaf die fees ontvang nie, is jy bereid om vir ’n winsdeel-opsie (70% van die deurinkomste) op te tree? *
17.	Is jou voorgestelde aanbieding ’n reeks aanbiedings of ’n eenmalige aanbieding? *
18.	Die Toyota US Woordfees behou die reg om die program te skeduleer tot voordeel van die algehele balans van die program. Indien jy voltyds of deeltyds elders werk, en slegs ’n sekere tydperk van die dag beskikbaar is, watter tydgleuf sal jy verkies vir jou voorgestelde aanbieding?
19.	Wie is die aanbieder(s) van jou voorgestelde aanbieding? *
20.	Hoeveel mense vorm deel van jou aanbieding? *
21.	Reis jy/jou groep van elders? Indien ja, spesifiseer asseblief van waar: *
22.	Wat is die tydsduur van jou voorgestelde aanbieding? *
23.	Hoeveel tyd benodig jy voor elke aanbieding? *
24.	Hoeveel tyd benodig jy na elke aanbieding? *
25.	Wat is die minimum optreeruimte wat jou voorgestelde aanbieding benodig (breedte, diepte, hoogte)?
26.	Het jy ’n voorkeurlokaal vir jou voorgestelde aanbieding?
27.	Watter van die volgende benodig jou voorgestelde aanbieding?
Multimedia / oudiovisueel
“Wings” (teatervleuels) of “backstage” area
Geen toerusting benodig
28.	Gee ’n kort uiteensetting van die toerusting (soos aangedui in vraag 27) wat jy benodig: